|  |
| --- |
| **Въпрос № 1/19.10.2022 г.**sdzvturnovo@abv.bgВъв връзка с публикувана в ИСУН Обява за набиране на проектни предложения по отворена Процедура за безвъзмездна финансова помощ BG05SFPR002-2.002 -„Укрепване на общинския капацитет“, молим за допълнителна информация по следния въпрос:Допустимо ли е в длъжностните характеристики на някои от лицата които ще бъдат назначени по трудово правоотношение в рамките на Процедурата да бъдат включени основни или допълнителни трудови функции по:- упражняване на контрол при предоставяне на механизма „Лична помощ“,- упражняване на контрол при предоставяне на разкрити и функциониращи социални услуги делегирани от държавата дейности на територията на съответната Община?С уважение,Екипът на Дирекция „Социални дейности и здравеопазване“ в Община Велико Търново**Отговор № 1/19.10.2022 г. – коригиран отговор от 22.12.2022г.**Уважаема госпожо/Уважаеми господине,Да, допустимо е в длъжностните характеристики на някои от лицата които ще бъдат назначени по трудово правоотношение в рамките на Процедурата да бъдат включени посочените от Вас основни или допълнителни трудови функции. Имайте предвид, че новонаетите по проекта лица, както и обучение и супервизия могат да се планират за отговорностите по ЗСУ само в частта, свързана с насочването от общините за ползване на социални услуги.**Въпрос № 2/20.10.2022 г.**m.d.d@mail.bgЗдравейте!Тъй като услугите предоставяни в домашна среда по Механизма за лична помощ и Асистентска подкрепа са на територията на цялата община и е необходимо ежемесечно посещаване на място с цел мониторинг на услугите допустимо ли е по процедурата да бъдат назначени шофьори, които да подпомагат социалните работници и в разходите по единната ставка да се отчита гориво за автомобилите, ангажирани в дейността.**Отговор № 2/20.10.2022 г.**Уважаема госпожо/Уважаеми господине,В допустима дейност 2 в Условията за кандидатстване е допустимо кандидатите да предвидят наемане на нов персонал, само в случай че той е необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта,свързана с насочването от общините за ползване на социални услуги. Ролята и отговорностите, които новоназначените служители ще изпълняват следва да се опишат и обосноват в проектното предложение. По отношение на разходите в единната ставка, моля да имате предвид, че разходите следва да са обвързани и необходими за изпълнението проектните дейности, като те се описват в дейността като вид разход, без единични цени и бройки. В конкретния случай, ако горивото е необходимо за изпълнение на дейности на служителите по ЗЛП/ЗХУ и ЗСУ, то разходът е допустим.**Въпрос № 3/23.10.2022 г.**socnormi@abv.bg1. Има ли изискване за организациите, които ще извършват обучение и супервизия? 2.Допустимо ли е наемане на служители на АСП, АХУ или АКСУ, за осъществяване на дейностите по обучение?3 Темите на обученията от бенефициента ли се определят? Например на база на установени нужди чрез анкетни карти?4. Има ли ограничение в разходите, които бенефициента може да разходва за оборудване и обзавеждане на фронт-офисите?**Отговор № 3/23.10.2022 г.**Уважаема госпожо/Уважаеми господине,По отношение на въпроси 1,2 и 3, Ви информирам, че планираните обучения на служителите на кандидата следва да са свързани с изпълнението на правомощията им по ЗСУ, ЗХУ и ЗЛП. Темите, които се включват в обученията се определят от страна на кандидата спрямо идентифицираните нужди. Начинът, по който се определят нуждите от обучения също е част от отговорностите на кандидата. В Условията за кандидатстване няма изискване към обучителните организации и е допустимо наемане на служители на АСП, АХУ или АКСУ, за осъществяване на дейностите по обучение.Относно въпрос 4, процентните ограничения по процедурата са посочени в т. 12.3. „Допустими разходи“ – те са за СМР, както и за дейности 5,6 и 7. Разходите за оборудване и обзавеждане са в рамките на Единната ставка, която е в размер на 40 % от допустимите преки разходи за персонал. Освен това разходите за оборудване и обзавеждане следва да са съобразени с помещението, определено за фронт-офис, с броя на персонала, който е предвидено да работи там, както и функциите, които ще извършва. В дейността следва да се опише видът на оборудването и неговата необходимост.**Въпрос № 4/01.11.2022 г.**d.dragomanova@abv.bgУважаема г-жо/Уважаеми г-не,Допустимо ли е наемането на служители по бюджетен ред „1.1. Разходи за трудови възнаграждения“ на граждански договори за изпълнение на някоя от дейностите по проекта?С Уважение,Д. Драгоманова**Отговор № 4/01.11.2022 г.**Уважаема госпожо Драгоманова,По процедурата е допустимо наемането на лица на граждански договор, пряко ангажирани с изпълнението на финансираните преки дейности, разходите за които могат да се планират в бюджетен ред „1. Разходи за възнаграждения./1.1. Разходи за трудови възнаграждения по реда на КТ и възнаграждения, определени по реда на ЗДСл на лицата, пряко ангажирани с изпълнението на финансираните преки дейности, включително всички дължими доплащания и осигурителни вноски, начислени за сметка на осигурителя върху договореното възнаграждение, съгласно националното законодателство и при спазване на Методологията за регламентиране на възнагражденията по ПРЧР 2021-2027.“ Следва да имате предвид, че разходите за граждански договори са в размер до 40% от планираните разходи по бюджетен ред „1. Разходи за възнаграждения./1.1. Разходи за трудови възнаграждения.**Въпрос № 5/08.11.2022 г.**mil.milkova@abv.bg 1.Моля за разяснение, относно изчисляване разходите за възнаграждения. В случай, че са изчислени на база Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет, към коя услуга да се приравнят дейностите по проекта?2. Моля за Вашето становище дали са правилни изчисленията ни:18 956 лв. - максимален размер на БФП18 956 \* 9% = 1706.04 лв. (непреки разходи по проекта)18 956 : 1,4 = 13 540 - разходи за трудови възнаграждения13 540 \* 40% = 5 416 лв. - единна ставка ( в това число 1 706,04 - непреки разходи).3. Какви разходи могат да се извършват по Дейност 3?4. Максималните разходи по Дейност 5 в нашия случай са в размер на 270,80 лв. (13 540 лв. \* 2%). Правилно ли го изчисляваме?5. Допустимо ли е назначеното лице по Дейност 2 да извършва Дейност 4 и Дейност 5?**Отговор № 5/08.11.2022 г.**Уважаема госпожо Милкова,1. Моля да имате предвид, че размерът на почасовото заплащане на наетите по проекта лица не може да бъде по-висок от размера на почасовото им заплащане, определен с акта за назначаването им или с основния им трудов договор. Съгласно Условията за кандидатстване няма изискване за формиране на възнагражденията на база Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет. Обърнете внимание, че лицата, наети за изпълнение на функции по ЗСУ са единствено в частта, свързана с насочването от общините за ползване на социални услуги.2. Моля обърнете внимание, че максималната стойност на бюджета на проекта Ви е посочена в Приложение „Максимален\_размер\_БФП“, в т.ч. и непреките разходи. За улеснение и за Ваша информация, представяме Ви следния примерен бюджет:18 956 лв. – обща сума на бюджета, съгласно Приложение „Максимален\_размер\_БФП“;18 956 : 1,4 = 13 540 лв. - разходи за трудови възнаграждения;13 540 \* 40% = 5 416 лв. - единна ставка (**в това число 1 565,17 - непреки разходи**);18 956 : 1.09 = 17 390,83 – това са общо допустимите преки разходи по проекта;17 390,83\* 9% = 1 565,17 лв. (непреки разходи по проекта);18 956 \* 10% = 1 895,60 лв. – това са разходите за СМР;17 390,83 \* 2% = 347,82 лв. – това са разходите за дейност 5;17 390,83 \* 2% = 347,82 лв. – това са разходите за дейност 6;17 390,83 \* 2% = 347,82 лв. – това са разходите за дейност 7.3. Планирането на Дейност 3 зависи от цялостната проектна визия и останалите застъпени дейности в проекта. Моля да имате предвид, че съветите по въпросите на социалните услуги и техните функции са определени в чл. 27., ал. (1) и (2) от ЗСУ. Тази дейност се изпълнява доброволно от съветите и частните доставчици на социални услуги и юридическите лица с нестопанска цел не получават финансиране по нея. В случай че са необходими други разходи, за изпълнението на тази дейност (като технически секретариат, наем на зали, материали и др.), то те са допустими.4. Максималните разходи по Дейност 5 във Вашия случай са в размер на 347,82 лв. (17 390,83 \* 2%). Те представляват 2 % от преките допустими разходи по проекта. В преките допустими разходи се изчисляват като от общия бюджет се извади сумата на непреките разходи.5. Няма ограничение относно това кой да извършва дейности 5 и 6, като това може да бъде и лице, назначено по дейност 2, стига да притежава необходимата компетентност и експертиза.**Въпрос № 6/08.11.2022 г.**albena.stoeva78@gmail.com Здравейте моля да дадете пример начина на определяне на разходите по проекта?**Отговор № 6/08.11.2022 г.**Уважаема госпожо Стоева,Моля вижте отговора на въпрос 5.2. Следва да имате предвид, че максималният размер на безвъзмездната финансова помощ (БФП), включително непреките разходи за всяка община е посочен в таблица „Максимален\_размер\_БФП“ в Условията за кандидатстване. Непреките разходи са част от II. ЕДИННА СТАВКА.**Въпрос № 7/09.11.2022 г.**sokolova\_s@abv.bgНаетите нови лица със стартирането на проекта от Общината за изпълнение на дейности произтичащи от ЗСУ, ЗЛП и ЗХУ ще бъдат отчетени като индикатор за изпълнение и/или индикатор за резултат?Благодаря!**Отговор № 7/09.11.2022 г.**Уважаема госпожо Соколова,Като индикатор за изпълнение се включват всички лица от целевата група, които се считат за заети (вкл. самостоятелно заети) и участват в дейностите по проекта. Статутът на лицето се определя към датата на включване на дейности по операцията. До 4 седмици преди включване в проекта, лицата следва да отговарят на същите изисквания и условия, посочени в дефиницията „заети лица“/ „самостоятелно заети лица“, в Условията за кандидатстване. Като индикатор за резултат се включват тези от заетите лица, които са повишили техните компетенции в рамките на изпълнение на проекта. Под повишаване на компетенциите се разбира участието на лицата и завършването от тяхна страна обучение, свързано с тяхната позиция в публични администрации и публични служби на национално, регионално или местно равнище. Индикаторът не предполага формална оценка или валидация на придобитите умения. Само компетенции, които са получени в резултат на подкрепата от ЕСФ+, следва да бъдат отчитани.**Въпрос № 8/11.11.2022 г.**ob.rudozem@gmail.com Здравейте!Пишем Ви от името на Община Рудозем. Въпросът ни е следният не ни става ясно как се изчисляват 9% от непреките разходи за организация и управление на проекта, т.е. изчислението на тези 9% от кой вид разходи се извършва. Моля да ни направите примерно изчисление на бюджет като одобрения максимален размер на БФП на Община Рудозем е 36 016 лв. Интересува ме конкретното изчислението на 9 % как се извършва.Благодаря!**Отговор № 8/11.11.2022 г.**Уважаема/и госпожо/господине,Моля Вижте отговора на въпрос 5.2. Във връзка с изчисляване на непреките разходи, съгласно таблицата за приложимите проценти в Условията за кандидатстване, във Вашия случай, те са в размер на 9% от планираните преки разходи по проекта. Преките разходи по проекта се изчисляват по следния начин - 36 016 : 1.09 = 33 042,20 лв. – това са общо допустимите преки разходи по проекта. Съответно 9% от тях са непреките разходи (33 042\* 9/100) = 2 973,80 лв.**Въпрос № 9/11.11.2022 г.**kmet@stambolovo.bgВ проектното предложение трябва ли задължително да бъдат включени следните дейности, описани в условията за кандидатстване: Дейност 4: Изготвяне на анализи и проучвания в сферата на социалните услуги, в т.ч. анализ от потребностите от социални услуги.; Дейност 5: Подкрепа на общините за планиране и анализиране на предоставянето на социални и интегрирани здравно-социални услуги, включително за разработване на програми за развитие на качеството на социалните услуги; Дейност 6: Разработване на електронни платформи за единен достъп до заявяване на социални услуги/ единна информационна точка за подобряване на информирания избор при ползване на социална услуга?**Отговор № 9/11.11.2022 г.**Уважаема/и госпожо/господине,Посочените в Условията за кандидатстване допустими дейности нямат задължителен характер. Всеки кандидат следва да избере тези от дейностите, които са необходими за постигане целите на проекта и успешното му изпълнение.**Въпрос № 10/15.11.2022 г.**pro\_pro@abv.bg Във връзка с публикувана в ИСУН Обява за набиране на проектни предложения по отворена Процедура за безвъзмездна финансова помощ BG05SFPR002-2.002 -„Укрепване на общинския капацитет“, бихме желали да получим допълнителна информация по следните въпроси:1. Допустимо ли е назначаване на персонал, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги, от състава на действаща социална услуга ЦОП и /или разширяване на състава. Допустимо ли е разкриването на фронт офис в сградата на действащата социална услуга ЦОП?2. По-подробно тълкуване на Дейност 3 – „Обезпечаване на механизма по сътрудничество и наблюдение на социалните услуги чрез съвети по въпросите на социалните услуги (създадени по чл.27 от ЗСУ)“, какво предвижда и какво може да бъде заложено в тази дейност - „Обезпечаване на механизма“ .3. Допустимо ли е да се наеме външен изпълнител, на който да се възложи изпълнението на Д.4 „Анализи и проучвания в сферата на социалните услуги, в т.ч. анализ от потребностите от социални услуги“ и по Д.5 „Подкрепа на общините за планиране и анализиране на предоставянето на социални и интегрирани здравно-социални услуги, включително за разработване на програми за развитие на качеството на социалните услуги“. Ако отговора е ДА то моля за разяснение и евентуални примери за „Подкрепа на общините за планиране…….“ С уважение,Д-р Елза ПачеваНО „Здравеопазване и социални дейности“Община Плевен**Отговор № 10/15.11.2022 г**Уважаема госпожо Пачева,1. Да, допустимо е назначаването на персонал, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги, от състава на действаща социална услуга ЦОП и /или разширяване на състава. Също така тези лица са част от целевата група по проекта, предвид допустимите целеви групи, съгласно условията за кандидатстване – „служители от институции/организации/администрации, ангажирани с политиките в социалната сфера; служители на доставчици на социални и интегрирани здравно-социални услуги“.

Във връзка с разкриването на фронт офис, следва да имате предвид, че неговите функции и цел са свързани с правомощията на общината да управлява всички услуги, за които отговаря. В тази връзка е целесъобразно той да се помещава в общината, в случай че по проекта е идентифицирана нужда от създаването му.Дейностите по процедура „Укрепване на общински капацитет“ са насочени изцяло към изграждането на капацитет в общините на територията на Република България за прилагането на ЗСУ, ЗХУ и ЗЛП. Съгласно ЗСУ, в сила от 01.07.2020 г., органите на местното самоуправление определят и провеждат общинската политика в областта на социалните услуги в съответствие с установените потребности на общинско ниво и приоритетите на държавната политика. За общините възникват ангажименти, като например насочването за ползване на социални услуги. Паралелно със ЗСУ, ЗЛП също въвежда задължения за общините, като прием на заявления-декларации за включване в механизма лична помощ; проверка за съответствие с нормативните изисквания, изготвяне и сключване на споразумения между ползвателя, избрания асистент и доставчика на лична помощ за предоставяне и ползване на личната помощ; провеждане на разяснително-информационна дейност за предоставянето на личната помощ и др.Относно самото помещение, съгласно Условията за кандидатстване, имайте предвид, че не са допустими ремонти на сгради/помещения, които са частна собственост, с изключение на общинска и държавна частна собственост. По отношение на сградата, в която ще се извършва ремонта следва, преди стартиране на ремонтните дейности, да се представи Решение на Общинския съвет за предоставяне на сградата/помещенията за нуждите на проекта, с което да гарантира: • сградата/помещенията се предоставят за срока на изпълнение на проекта и срок не по-кратък от датата на одобряване на окончателния доклад по проекта.В случаите, в които сградата/помещението е публична/частна държавна собственост: кандидатът трябва да представи Заповед на Областен управител/Договор/Акт за публична/частна държавна собственост или еквивалентен документ, от които е видно, че сградата/помещението са предоставени за управление/ползване на общината за срока на изпълнение на проекта и срок не по-кратък от датата на одобряване на окончателния доклад.1. В проектното предложение могат да се включат дейности за подкрепа, които са част от функциите на съветите по чл. 27, ал 2 или други, възложени им от Общинския съвет, в зависимост от нуждите на общината. Моля Вижте отговор на въпрос 5.3.
2. В условията за кандидатстване няма ограничение относно възлагането на Д.4 и Д.5 на външни изпълнители, т.е. възлагането е допустимо. По дейност 5 следва да планирате мерки, които са свързани с целите на проектното предложение и биха допринесли за по-доброто планиране и предоставяне на социалните услуги от общината. Като пример, такива мерки могат да бъдат извършване на анализ на качеството и ефективността на социалните услуги, които се предоставят на територията на общината и предложения за мерки за подобряване на качеството и ефективността на услугите; разработване на програми за развитие на качеството на социалните услуги; проверка и препоръки за спазване на стандартите за качество на социалните услуги; планове за организация на предоставянето на социалните услуги в зависимост от възрастта на потребителите, специфичните потребности на потребителите или начина на управление на услугата и др.

**Въпрос № 11/16.11.2022 г.**e\_lena@abv.bg По дейност 5 Подкрепа на общините за планиране и анализиране на предоставянето на социални и интегрирани здравно-социални услуги, включително за разработване на програми за развитие на качеството на социалните услуги - допустимо ли е наемане и заплащане на външна фирма, която да разработи програмите за развитие на качеството?По дейност 7 допустимо ли е изработване на рекламни материали - брошури, дипляни?**Отговор № 11/16.11.2022 г**Уважаема/и госпожо/господине,Във връзка с дейност 5, моля Вижте отговора на въпрос 10.3.По отношение на Дейност 7 е допустимо изработването на рекламни материали, свързани с провеждането на разяснително-информационни кампании за предоставянето на личната помощ, социалните и интегрирани здравно-социални услуги, както и информираност на обществото на местно ниво относно възможностите за разрешаване на проблемите, свързани с липсата на достъпност за хората с увреждания. Те следва да са съобразени с изискванията и условията, определени в Глава III „Видимост, прозрачност и комуникация“ и Приложение IX от РЕГЛАМЕНТ (ЕС) 2021/1060 от 24 юни 2021 година за установяване на общоприложимите разпоредби.**Въпрос № 12/23.11.2022 г.**d.dragomanova@abv.bg Уважаеми госпожи/господа, 1. Новонаетите по проекта лица броят ли се като част от целевата група по проекта?2. При попълване на индикаторите в проектното предложение, моля да дадете следното разяснение:Новонаетите по проекта лица в кой индикатор следва да се включат – „„Заети, вкл. самостоятелно заети“ или в индикатора за резултат „Заети лица, повишили своите компетенции“, или и в двата индикатора? Питането е свързано с даденото в Условията за кандидатстване определение, че до 4 седмици преди включване в проекта, лицата следва да отговарят на същите изисквания и условия, посочени в дефиницията „заети лица“/ „самоосигуряващи се лица“.**Отговор № 12/23.11.2022 г**Уважаема/и госпожо/господине,1. В целевата група се включват служители от институции/организации/администрации, ангажирани с политиките в социалната сфера; служители на доставчици на социални и интегрирани здравно-социални услуги. Предвид факта, че новонаетите лица по проекта ще бъдат заети при кандидата – община във връзка с целите на процедурата, се счита, че те са част от целевата група по проекта.
2. Относно индикаторите, Ви информираме, че новонаетите по проекта лица при включването им в дейности по проекта стават заети при кандидата лица и би следвало да се включат и в двата индикатора – в „индикатора за изпълнение „Заети, вкл. самостоятелно заети“ и в индикатора за резултат „Заети лица, повишили своите компетенции“.
 |

## **Въпрос № 13/29.11.2022 г.**

galina.georg87@abv.bg

Здравейте,

Моля за разяснение за следното:

1. Общинските служители, участващи в екипа за организация и управление на проекта, могат ли да бъдат включвани в предвидено по проекта обучение и да бъдат отчитани в индикатора за изпълнение и индикатора за резултат?

2. В обученията по проекта могат ли да бъдат включвани управители на социални услуги и следва ли те също да бъдат отчитани като индикатор?

Благодаря!

## **Отговор № 13/29.11.2022 г.**

### Уважаема/и госпожо/господине,

1. Да, допустимо е общинските служители, участващи в екипа за организация и управление на проекта да бъдат включвани в предвидено по проекта обучение и да бъдат отчитани в индикатора за изпълнение и индикатора за резултат, само в случай че лицата са ангажирани със задължения и отговорности, произтичащи от Закона за личната помощ (ЗСУ)/ Закона за хората с увреждания (ЗХУ), както и по Закона за социалните услуги (ЗСУ) в частта, свързана с насочването от общините за ползване на социални услуги.

2. Да, допустимо е обучение на управители на социални услуги, необходимо за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги. Също така тези лица са част от целевата група по проекта, предвид допустимите целеви групи, съгласно Условията за кандидатстване – „служители от институции/организации/администрации, ангажирани с политиките в социалната сфера; служители на доставчици на социални и интегрирани здравно-социални услуги“. Относно индикаторите, Ви информираме, че управителите на социални услуги би следвало да се включат и в двата индикатора – в индикатора за изпълнение „Заети, вкл. самостоятелно заети“ и в индикатора за резултат „Заети лица, повишили своите компетенции“.

## **Въпрос № 14/08.12.2022 г.**

## d.dragomanova@abv.bg

Уважаеми госпожи/господа,

Моля за разяснение коя сума следва да се вземе предвид при планиране на максималния бюджет на проекта. В представената към Условията за кандидатстване таблица се виждат кръгли суми, но при влизане в самата клетка на сумата числото се вижда с цифри след десетичната запетая.

## **Отговор № 14/08.12.2022 г.**

Уважаема г-жо Драгоманова,

При планиране на максималния размер на бюджета всяка община следва да следи той да не надвишава посочените в таблица „Максимален размер на БФП“ цели числа. Не е допустимо размерът на проекта да надвишава посоченото в таблицата цяло число за максимален размер на БФП.

## **Въпрос № 15/12.12.2022 г.**

galina.georg87@abv.bg

Здравейте!

В случай, че се предвижда наем на кола, разходите за наем и гориво в коя дейност следва да се опишат като вид разход? Същият ми е въпросът и за разходите за трудова медицина.

## **Отговор № 15/12.12.2022 г.**

Уважаема госпожо/господине,

Моля да имате предвид, че разходите следва да са обвързани и необходими за изпълнението проектните дейности. Процедура „Укрепване на общинския капацитет“ е насочена към подкрепа на общините за укрепване капацитета на персонала, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги. Предвидените дейности за създаване на фронт-офис, обучения и супервизия на персонала, както и други подкрепящи дейности не предполагат необходимостта от наемане на автомобил. По процедурата не се подкрепя предоставянето на самите социални услуги на общината, а повишаване компетенциите на служителите. В случай че наема на автомобил и горивото са необходими и обосновани за изпълнение целите на проекта, то разходът следва да се планира като част от бюджетен ред 2.2. Единна ставка. Разходите за трудова медицина не са допустими по процедурата, тъй като не отговарят на целите й.

## **Въпрос № 16/15.12.2022 г.**

sdzvturnovo@abv.bg

Здравейте,

Допустими ли са по Процедурата да бъдат извършени разходи за закупуване на работно облекло на новоназначения по трудово правоотношение персонал за пряко изпълнение на дейности по Проекта? В случай че такива разходи са допустими, към коя дейност следва да бъдат разписани?

## **Отговор № 16/15.12.2022 г.**

Уважаема госпожо/господине,

Процедура „Укрепване на общинския капацитет“ е насочена към подкрепа на общините за укрепване капацитета на персонала, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги. Разходите за закупуване на работно облекло на новоназначения по трудово правоотношение персонал не са допустими по процедурата, тъй като не отговарят на целите й.

## **Въпрос № 17/15.12.2022 г.**

d.dragomanova@abv.bg

Уважаеми госпожи/господа,

Допустимо ли е да се закупи оборудване и обзавеждане по проекта за новите работни места?

## **Отговор № 17/15.12.2022 г.**

Уважаема госпожо/господине,

Закупуването на оборудване и обзавеждане е допустимо само в допустима дейност 1 от Условията за кандидатстване, а именно „Подготовка за обезпечаване правомощията на общините по ЗСУ, ЗХУ и ЗЛП и създаване на работни места (фронт-офиси)“. Ако по проекта не се предвижда създаването на фронт-офис, то закупуването на оборудване и обзавеждане е недопустимо.

## **Въпрос № 18/15.12.2022 г.**

mail@oriahovo.bg

Уважаема г-жо/Уважаеми г-не,

Разходите за провеждане на обучения в кое бюджетно перо се планират?

## **Отговор № 18/15.12.2022 г.**

Уважаема госпожо/господине,

В случай че дейността по провеждане на обучения се възлага на външна обучителна организация, то разходът следва да се планира в бюджетно перо 2.1. Единна ставка. В случай че обученията ще бъдат извършвани от лица, наето на граждански или трудови договори, то разходите за обучението следва да се планират в бюджетен бюджетен ред „1. Разходи за възнаграждения./1.1. Разходи за трудови възнаграждения по реда на КТ и възнаграждения, определени по реда на ЗДСл на лицата, пряко ангажирани с изпълнението на финансираните преки дейности, включително всички дължими доплащания и осигурителни вноски, начислени за сметка на осигурителя върху договореното възнаграждение, съгласно националното законодателство и при спазване на Методологията за регламентиране на възнагражденията по ПРЧР 2021-2027.“

Следва да имате предвид, че разходите за граждански договори са в размер до 40% от планираните разходи по бюджетен ред „1. Разходи за възнаграждения./1.1. Разходи за трудови възнаграждения.

## **Въпрос № 19/20.12.2022 г.**

zsp\_dobrich@abv.bg

Здравейте,

1. Молим за разяснение по Дейност 2 - Наемане, обучение и супервизия на персонала, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги. Означава ли това, че обучение и супервизия по ЗСУ може да се провежда само във връзка с насочването от общините? Може ли да планираме обучения на ръководители и персонал на социални услуги във връзка с реформирането на системата на социалните услуги съгласно Наредбата за качество на социалните услуги?

## 2. Възможно ли е по проекта да бъде нает на втори трудов договор персонал от Дома за стари хора, който да извършва дейностите, планирани в Плана за реформиране на Дома за стари хора ,предвид задълженията на общините, вменени в $ 35, ал.2 и ал.3 от Преходни и Заключителни разпоредби на ЗСУ?

## **Отговор № 19/20.12.2022 г.**

Уважаема госпожо/господине,

1. В дейност 2 от Условията за кандидатстване „Наемане, обучение и супервизия на персонала, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги“ може да включите служители или новонаети лица във връзка с отговорностите им по ЗСУ единствено в частта, свързана с насочването от общините за ползване на социални услуги по чл 73 от ЗСУ. Не е допустимо планирането на обучения във връзка с реформирането на системата на социалните услуги съгласно Наредбата за качество на социалните услуги. Имайте предвид, че такива обучения се правят и в момента по проект BG05M9OP001-3.021-0001 „За по-добро качество и ефективност на социалните услуги в България“, финансиран по Оперативна програма „Развитие на човешките ресурси“ 2014-2020 г.
2. Новонаетите по проекта лица могат да бъдат наети единствено за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги. Не е допустимо наемането на персонал от Дома за стари хора, който да извършва дейностите, планирани в Плана за реформиране на Дома за стари хора.

## **Въпрос № 20/21.12.2022 г.**

obshtina.shabla2020@gmail.com

Уважаеми дами и господа,

Във връзка с отворена процедура за БФП BG05SFPR002-2.002- "Укрепване на общински капацитет", в Общинска администрация - гр. Шабла, социалната политика се осъществява от Кмета чрез Дирекция "Хуманитарни дейности". Директорът на Дирекцията е ангажиран с контрол и управление върху делегираните от държавата дейности - Асистентска подкрепа и Лична помощ, както и организиране и управление на дейността на ДСП, ЦСРИ и ЦОП. Предвид това, че сме малка община, в която не е разкрит социален отдел, както и служители, които да са ангажирани конкретно със социални услуги, допустимо ли е назначаване на трима служители от отдел ГРАО, които към момента работят в Център за административно обслужване в общината, ежедневно консултират гражданите по отношение на социалните услуги, предоставяни на територията на общината и съдействат за насочване към конкретната услуга, както и за попълване на документи. Посочените лица имат реална нужда от обучение и отговарят на изискването новоназначените лица да са "заети лица" поне 4 седмици преди влизането им в проекта.

## **Отговор № 20/21.12.2022 г.**

Уважаема госпожо/господине,

Допустимите целеви групи по настоящата процедура са служители от институции/организации/администрации, ангажирани с политиките в социалната сфера; служители на доставчици на социални и интегрирани здравно-социални услуги. Имайте предвид, че новонаетите по проекта лица могат да бъдат наети единствено за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги, по чл. 73 от ЗСУ. Съгласно § 3, ал. (1) от Правилника за прилагане на ЗСУ „В срока по § 44, ал. 2 от преходните и заключителните разпоредби на Закона за социалните услуги насочването за ползване на социални услуги, които се финансират от държавния бюджет, се извършва само от дирекции "Социално подпомогане" с изключение на социалната услуга асистентска подкрепа по чл. 15, т. 10 от Закона за социалните услуги, за ползването на която насочването се извършва само от общините.“ В тази връзка, общините могат да наемат персонал за насочване на потребителите само по отношение на асистентска подкрепа, както и за супервизия. По отношение на обученията, те могат да са в частта насочване от общините за ползване и на други социални услуги. Ако описаните от Ваша страна служители бъдат наети в посочената връзка, това е допустимо, както и провеждане на обучение и супервизия за тях.

## **Въпрос № 21/21.12.2022 г.**

obshtina.shabla2020@gmail.com

Здравейте.

Имаме следния въпрос относно попълването на бюджета и обвързването на дейностите в проектното предложение с него:

В т. 12.2. Указания за попълване на бюджет от условията за кандидатстване е упоменато, че при попълване на бюджета, кандидатът трябва точно да следва бюджетната рамка, като не е допустимо да се добавят нови бюджетни редове и нови видове разходи, различни от посочените.

В нашето проектно предложение сме предвидили 5 дейности. Една от дейностите е обвързана с разходи за персонал, останалите 4 дейности са обвързани с единната ставка.

Как следва да се попълни бюджета - петте дейности да се обединят в две за да кореспондират с двата бюджетни реда в секция Бюджет или в бюджетния ред на единната ставка да се добавят подбюджетни редове за всяка дейност?

Благодаря за отделеното време. Весели празници!

## **Отговор № 21/21.12.2022 г.**

Уважаема госпожо/господине,

И двата варианта на попълване на дейности/бюджет са допустими. Ако изберете да опишете 5 дейности, моля в бюджета да копирате бюджетен ред 2.1. толкова пъти, колкото са дейностите свързани с единната ставка, за да ги обвържете с всяка от дейностите. За по-прегледен вид препоръчваме да обедините дейностите в две – едната да бъде свързана с разходите за персонал, другата да бъде свързана с разходите за единна ставка. Вътре в двете дейности може да опишете повече от една поддейност.

## **Въпрос № 22/23.12.2022 г.**

sdzvturnovo@abv.bg

УВАЖАЕМИ ГОСПОДИН СПАСОВ

Във връзка с публикувана в ИСУН Обява за набиране на проектни предложения по отворена Процедура за безвъзмездна финансова помощ BG05SFPR002-2.002 -„Укрепване на общинския капацитет“, молим за допълнителна информация по следния въпрос:

Допустимо ли е в длъжностните характеристики на някои от лицата които ще бъдат назначени по трудово правоотношение в рамките на Процедурата да бъдат включени основни или допълнителни трудови функции по:

- упражняване на контрол при предоставяне на механизма „Лична помощ“,

- упражняване на контрол при предоставяне на разкрити и функциониращи социални услуги делегирани от държавата дейности на територията на съответната Община ?

С уважение,

Екипът на Дирекция „Социални дейности и здравеопазване“

в Община Велико Търново

## **Отговор № 22/23.12.2022 г. - коригиран отговор на въпрос 1/19.10.2022г.**

### Уважаема госпожо/Уважаеми господине,

Да, допустимо е в длъжностните характеристики на някои от лицата които ще бъдат назначени по трудово правоотношение в рамките на Процедурата да бъдат включени посочените от Вас основни или допълнителни трудови функции. Имайте предвид, че новонаетите по проекта лица, както и обучение и супервизия могат да се планират за отговорностите по ЗСУ само в частта, свързана с насочването от общините за ползване на социални услуги.

## **Въпрос № 23/23.12.2022 г.**

sdzvturnovo@abv.bg

В проектът, който подготвяме предвиждаме изпълнението на Дейност 6 "Разработване на единна информационна точка (уеб сайт) за подобряване на информирания избор на лицата при ползване на социална услуга".

Следвайки описания ред в Насоките за кандидатстване по процедурата и след консултация със служители на МЕУ, опитахме да изпратим Техническа спецификация чрез Регистъра на проектите на МЕУ, модул "Технически спецификации". Тъй като дейността за изработка на уебсайт по проекта ни е в размер на 9065,00 лв. с ДДС, при опита за подаване в горецитирания модул се изписва, че техническата спецификация е извън обхвата на контрол по чл. 58б, ал. 2 от ЗЕУ, защото е под минимума от 70000,00 лв. без ДДС.

Поради това опитахме да подадем техническа информация за предвиждания за изработка от нас продукт по дейност 6 чрез модул "Проектни предложения и дейности" чрез Регистъра на проектите в МЕУ (https://budgetcontrol.egov.bg). Попълнихме необходимата информация, но при една от последните стъпки се появи съобщение, че Бюджетът на Община Велико Търново за 2023/2024 е г. е в размер на 0,00 лв. Тъй като липсва приет Закон за държавния бюджет за 2023 г. , бюджетът на Община Велико Търново все още не е приет и липсват бюджетни прогнози.

Моля за разяснение, в този случай как следва да подадем информация за дейност 6 до МЕУ, така че да получим отговор от тях (въпросът е отнесен към МЕУ, но засега не става ясно как да процедираме)?

## **Отговор № 23/23.12.2022 г.**

### Уважаема госпожо/Уважаеми господине,

Съгласно Условията за кандидатстване, дейността следва да бъде изпратена от КБ за утвърждаване, чрез модул „Проектни предложения и дейности“ на Регистъра на проектите (https://budgetcontrol.egov.bg). Разписаните правила в тази връзка са налични на следния електронен адрес: <https://egov.government.bg/wps/portal/ministry-meu/home/budget-project-control/approval-project-proposals>. Съобщението, което се появява в системата е предупредително и не пречи да подадете подготвената от Ваша страна информация към МЕУ.